|  |
| --- |
| **Tunnuslukujen määritelmät - Työeläkevakuutuksen vakavaraisuus** |
|  |
| Työeläkevakuutuksen vakavaraisuuden tunnusluvut lasketaan aggregaattina erikseen työeläkevakuutusyhtiöille, lakisääteisiä eläkkeitä myöntäville eläkesäätiöille ja lakisääteisiä eläkkeitä myöntäville vakuutuskassoille. Neljännesvuosittaiset tiedot eivät ole tilintarkastettuja. |
| ·       *Vakavaraisuuspääoma* |
| Vakavaraisuuspääomalla tarkoitetaan eläkelaitoksen käypiin arvoihin arvostettujen varojen ja vastuiden erotusta. Vakavaraisuuspääoma koostuu pääosin omasta pääomasta, varauksista, arvostuseroista ja osittamattomasta lisävakuutusvastuusta (työeläkevakuutusyhtiöt) tai lisävakuutusvastuusta (eläkesäätiöt ja -kassat). Eläkesäätiöillä ja eläkekassoilla vakavaraisuuspääomaan voi kuulua myös työnantajan lisämaksuvelvollisuuteen perustuva erä. |
|  |
| ·       *Oma pääoma* |
| Oma pääoma koostuu toimintaan sijoitetusta pääomasta, rahastoiduista varoista sekä toiminnan aikaisista voitoista ja tappioista. |
| ·       *Osittamaton lisävakuutusvastuu / Lisävakuutusvastuu* |
| Osittamaton lisävakuutusvastuu on osa vastuuvelkaa ja sitä voidaan käyttää mahdollisten tulevien tappioiden kattamiseen |
| ·       *Arvostuserot* |
| Muodostuvat omaisuuden käyvän arvon ja kirjanpitoarvon välisestä erotuksesta. |
| *·       Työnantajan lisämaksuvelvollisuuteen perustuva erä* |
| Työnantajan (eläkesäätiöt) tai osakkaan (eläkekassat) lisämaksuvelvollisuuteen perustuva erä voi olla enintään 4 prosenttia palkkasummasta. |
|  |
| ·       *Muut erät* |
| Koostuu lähinnä vakavaraisuuspääomasta vähennettävistä eristä, kuten tilikauden ja edellisten tilikausien tappioista ja negatiivisista arvostuseroista (eläkesäätiöillä ja -kassoilla). Eläkeyhtiöillä vähennettäviin eriin kuuluvat mm. aineettomien hyödykkeiden hankinnasta kuluiksi kirjaamattomat osuudet. |
|  |
| ·       *Vähimmäispääomavaatimus* |
| Vähimmäispääomavaatimus on yksi kolmasosa vakavaraisuusrajasta. |
| ·       *Vakavaraisuusraja* |
| Vakavaraisuusraja määritellään riskiteoreettisesti vastaamaan yhden vuoden vakavaraisuuspääoman tarvetta ottaen huomioon vakuutusliikkeen ja sijoitusten riskit. |
| ·       *Vakavaraisuusasteen laskennassa käytettävä vastuuvelka* |
| Vakavaraisuusastetta laskettaessa vastuuvelasta vähennetään työeläkeyhtiöiltä osittamaton lisävakuutusvastuu, eläkesäätiöilta ja -kassoilta lisävakuutusvastuu sekä erät, joita yrittäjien eläkelain 139 §:n 2 momentin mukaan ei oteta huomioon vakuutusmaksuvastuussa. |
|  |
| ·       *Riskiperusteinen vakavaraisuusasema* |
| Riskiperusteinen vakavaraisuusasema on vakavaraisuuspääoma jaettuna vakavaraisuusrajalla. |
| ·       *Vakavaraisuusaste* |
| Vakavaraisuusaste on prosenttiluku, joka saadaan jakamalla eläkevarat (vakavaraisuuspääoma ja vakavaraisuusasteen laskennassa käytettävä vastuuvelka yhteensä) vakavaraisuusasteen laskennassa käytettävällä vastuuvelalla. |